Soldier of Fortune

«Soldier of Fortune» er en bluesrockballade skrevet av Ritchie Blackmore og David Coverdale og opprinnelig gitt ut på Deep Purples album Stormbringer fra 1974. Deep Purple har aldri gitt ut sangen som singel, og den har derfor aldri har kommet på hit-listene.

Den er spilt inn av en rekke andre artister som Opeth og Whitesnake, Blackmore's Night har også spilt den på konserter.

«Soldier of Fortune» har gjennom årene utviklet seg til å bli en kultklassiker.

Personell 
På originalinnspillingen fra 1974 medvirker:
David Coverdale: vokal
Ritchie Blackmore: gitar
Glenn Hughes: bass
Jon Lord: Hammondorgel
Ian Paice: trommer

Utgivelser 
«Soldier of Fortune» har blitt gitt ut på flere Deep Purple-album: 

 Stormbringer (1974)
 Last Concert in Japan (1977)
 This Time Around: Live in Tokyo (2001)
 The Platinum Collection (2005)
 Deepest Purple: The Very Best of Deep Purple 30th Anniversary Edition (2010)

Coverversjoner

 Whitesnakes versjon ble først gitt ut på albumet Starkers in Tokyo i 1997, deretter på The Silver Anniversary Collection i 2003, på 30th Anniversary Collection i 2008 og Made in Britain / World Record (Live) i 2013, deretter i en studioversjon på 2015 albumet The Purple Album.
 Opeths versjon kom først som bonusspor på Special Edition av albumet Ghost Reveries i 2005, deretter som singel 6. mars 2007. 
 Blackmore's Nights versjon ble utgitt på albumet Past Times with Good Company i 2002.
 Bosquito ga ut sin versjon på albumet Cocktail Molotov i 2003
 Black Majestys versjon er på albumet Tomorrowland fra 2007 
 Iris' versjon ble utgitt på albumet Athenaevm, Vol. I i 2009
 Gyula Vikidál ga ut «Szerencse katonája», en ungarsk versjon på sitt soloalbum fra 1985. 
 Jiří Schelingers tsjekkiske versjon fra 1977 het «Šípková Růženka» («Tornerose»).

Referanser 

Deep Purple-sanger
Sanger fra 1974
Britisk musikk